20 beseer toe bakkie omslaanFoto: ER24. Altesaam 20 mense is beseer toe die bakkie waarin hulle gereis het gerol het. Werner Vermaak, woordvoerder van ER4, het gesê die voorval het net na 08:00 op Thembalaniweg in Rustenburg plaasgevind. “Toe die paramedici by die toneel opdaag, het hulle verskeie beseerdes op die toneel aangetref. Dit blyk dat die meeste van die beseerdes agterop die bakkie gesit het ten tyde van die voorval en toe van die bakkie afgeval het toe hy omslaan,” het Vermaak gesê. Die beseerdes is vir geringe tot gemiddelde beserings behandel en na verskillende nabygeleë hospitale vervoer vir mediese behandeling.